  Туспуктэм: Григорий Фомин Майя Бывальцева Россиысь Калыкез дышетонъя министерство но Рособрнадзор 2023-тӥ арын огъя но инъетась экзаменъёсты сётон нуналъёсты юнматӥзы. Со сярысь Дышетонлэсь ӟечлыксэ дунъянъя улосвыл центрлэн «ВКонтакте» мерлыко вотэсысь огиназ ивортӥзы. Огъя кун экзаменъёслэн валтӥсь люкетэз 26-тӥ куартолэзьысен 20-тӥ инвожоозь мыноз: 26-тӥ куартолэзе – география, литература, химия; 29-тӥ куартолэзе – ӟуч кыл; 1-тӥ инвожое – математика (базовой но профильной); 5-тӥ инвожое – история, физика; 8-тӥ инвожое – обществознание; 13-тӥ инвожое – кунсьӧр кылъёс («вераськон» люкетэз сяна), биология; 16-тӥ, 17-тӥ инвожое – кунсьӧр кылъёс («вераськон» люкетэз); 19-тӥ, 20-тӥ инвожое – информатика. Шор-ёзо ӧнер дышетсконниосын дышетскисьёс но школаез азьвыл аръёсы йылпумъям муртъёс понна экзаменъёсты дырызлэсь вазь сётон 20-тӥ южтолэзе кутскоз. 9-тӥ классэз йылпумъясьёслэн инъетась экзаменъёссы 24-тӥ куартолэзе кутскозы: 24-тӥ куартолэзе – история, физика, биология; 30-тӥ куартолэзе – обществознание, информатика, география, химия; 2-тӥ но 3-тӥ инвожое – кунсьӧр кылъёс; 6-тӥ инвожое – ӟуч кыл; 9-тӥ инвожое – математика; 14-тӥ инвожое – литература, физика, информатика, география: 17-тӥ инвожое – обществознание, биология, химия. 1-тӥ пӧсьтолэзёзь резерв нуналъёс юнматэмын, дырызлэсь вазь сётон 21-тӥ оштолэзьысен 16-тӥ куартолэзёзь мыноз, ватсаса дыр – 4-23 куарусёнэ. Вань экзаменъёс 10 часын кутско. Тегъёс: Дышетон экзамен Россия Удмуртия  